Diari Oficial de la Generalitat Valenciana


Sumari del DOGV 9233, del 13-12-2021 (2021/12485)

RESOLUCIÓ de 25 de novembre de 2021, del conseller d'Economia Sostenible, Sectors Productius, Comerç i Treball, per la qual es determinen els diumenges i dies festius hàbils per a la pràctica comercial en 2022.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9233

Data del DOGV
:   13-12-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/12444


Data del document
:   25-11-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * dia festiu

RESOLUCIÓ de 25 de novembre de 2021, del conseller d'Economia Sostenible, Sectors Productius, Comerç i Treball, per la qual es determinen els diumenges i dies festius hàbils per a la pràctica comercial en 2022. [2021/12485]  
La legislació valenciana en matèria d'horaris comercials ve recollida en el capítol III de la Llei 3/2011, de 23 de març, de la Generalitat, de comerç de la Comunitat Valenciana, amb les modificacions efectuades per la Llei 21/2017, de 28 de desembre, de mesures fiscals, de gestió administrativa i financera i d'organització de la Generalitat; la Llei 3/2018, de 16 de febrer, per la qual es modifiquen els articles 17, 18 i 22; i la disposició transitòria quarta de la Llei 3/2011, de 23 de març, de la Generalitat, de comerç de la Comunitat Valenciana.  
Aquesta llei estableix que, amb caràcter general, els diumenges i festius es consideren no laborals; però, no obstant això, s'habilitaran per a cada any fins a un màxim d'onze diumenges o festius, en què els establiments podran romandre oberts al públic per a desenvolupar la seua activitat comercial.  
Així mateix, disposa que el calendari de diumenges o festius que s'habiliten per a un període de 12 mesos, que coincidirà amb l'any natural, es determinarà mitjançant una resolució de la conselleria competent en matèria de comerç, amb audiència prèvia de l'Observatori del Comerç Valencià.  
En conseqüència, a la vista de les propostes plantejades en la sessió de 19 de novembre de 2021, del Ple de l'Observatori del Comerç Valencià, en les quals s'han valorat els dies en què es produeixen una coincidència de dues o més festius continuats, els compresos en setmanes tradicionalment considerades com a campanya de rebaixes, els de major afluència turística i els inclosos en la denominada campanya de Nadal i Reis, resolc:  
  
Primer  
1. Amb caràcter general, i per a tot l'àmbit territorial de la Comunitat Valenciana, durant el període entre l'1 de gener i el 31 de desembre de 2022, els establiments comercials situats a la Comunitat Valenciana podran obrir al públic els diumenges i festius següents:  
2 de gener de 2022 € diumenge. Campanya de Reis i coincidència de dos festius.  
9 de gener de 2022 € diumenge. Rebaixes d'hivern.  
19 de març de 2022 € dissabte. Coincidència de dos festius.  
10 d'abril de 2022 € Diumenge de Rams. Major afluència turística.  
14 d'abril de 2022 € Dijous Sant. Major afluència turística i coincidència de dos festius.  
17 d'abril de 2022 € Diumenge de Pasqua. Major afluència turística i coincidència de dos festius.  
3 de juliol de 2022 € diumenge. Rebaixes d'estiu.  
15 d'agost de 2022 € dilluns. Coincidència de dos festius.  
27 de novembre de 2022 € diumenge. Campanya de Nadal.  
6 de desembre de 2022 € dimarts. Dia de la Constitució. Campanya de Nadal.  
18 de desembre de 2022 € diumenge. Campanya de Nadal.  
2. Sense perjudici de l'anterior, els establiments situats en alguna de les zones de gran afluència turística de la ciutat de València no podran obrir els dies 19 de març i 15 d'agost, llevat que gaudisquen de llibertat horària a l'empara d'algun dels supòsits contemplats en l'article 20 de la Llei 3/2011, de comerç de la Comunitat Valenciana.  
3. Els ajuntaments podran exercir les facultats que els atorga l'article 23 de la Llei 3/2011, en la nova redacció donada per la Llei 21/2017, de 28 de desembre, de mesures fiscals, de gestió administrativa i financera i d'organització de la Generalitat.  
L'exercici de les competències municipals previstes en les lletres a, b i d, de l'article 23.1 esmentat (d'habilitació de festius locals, substitució per dos dies festius en el seu àmbit local de fins a dos diumenges o festius dels habilitats per resolució de la conselleria competent en matèria de comerç, o d'acumulació de diumenges o festius per ser consecutius i un d'aquests siga un festiu local no habilitat), no poden tindre com a resultat modificar l'habilitació d'algun dels dies autoritzats per acumulació de diumenges o festius consecutius, previstos en aquesta resolució de la Conselleria d'Economia Sostenible, Sectors Productius, Comerç i Treball, per la qual es determinen els diumenges i dies festius hàbils per a la pràctica comercial en 2022.  
  
Els ajuntaments tampoc no podran habilitar un diumenge o festiu d'àmbit nacional o autonòmic, quan siga dels exclosos per a la seua habilitació a l'efecte de l'obertura comercial per la Llei 3/2011, de 23 de març, de la Generalitat, de comerç de la Comunitat Valenciana.  
La decisió que s'adopte serà de compliment obligatori per a tots els establiments que no puguen acollir-se al règim de llibertat horària.  
  
La resolució d'habilitació de festius locals, substitució de dies o acumulació, en desenvolupament de les facultats previstes en l'article 23.1, apartats a, b i d, que s'exerciran directament pels ajuntaments corresponents, ha d'acordar-se per l'òrgan municipal col·legiat competent, d'acord amb lo previst en la legislació sobre règim local i a la distribució de competències de l'ajuntament interessat, amb audiència prèvia del Consell Local de Comerç o, altrament, d'òrgan semblant, així com de les entitats empresarials, sindicals i de persones consumidores més representatives del sector d'àmbit autonòmic, i haurà de ser comunicada a la conselleria competent en matèria de comerç abans del 31 de gener de 2022, de conformitat amb la disposició transitòria tercera de la Llei 21/2017, de 28 de desembre, de mesures fiscals, de gestió administrativa i financera i d'organització de la Generalitat.  
  
4. Aquesta habilitació comercial s'entén sense perjudici de règims especials o excepcionals d'horaris comercials, legalment establits.  
  
  
Segon  
L'horari corresponent a cada diumenge o festiu habilitat comercialment serà fixat lliurement per la titularitat de l'establiment comercial.  
  
  
Tercer  
Els establiments comercials hauran d'informar adequadament el públic sobre la seua decisió de fer ús d'aquestes habilitacions comercials, i, si fa el cas, de les hores en les quals romandran oberts.  
  
Quart  
Aquesta resolució produirà efectes des del dia en què es publique en el Diari Oficial de la Generalitat Valenciana, de conformitat amb els articles 112, 113 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa; i contra aquesta resolució, que esgota la via administrativa, es pot interposar potestativament un recurs de reposició, o bé interposar directament un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'ha d'interposar davant el conseller d'Economia Sostenible, Sectors Productius, Comerç i Treball, en el termini d'un mes comptat des de l'endemà de la notificació a la persona interessada o de la publicació.  
b) El recurs contenciós administratiu s'ha d'interposar davant el Tribunal Superior de Justícia de la Comunitat Valenciana, en el termini de dos mesos comptat des de l'endemà de la notificació a la persona interessada, o de la publicació; o bé, a partir de l'endemà de la notificació de la resolució expressa del recurs de reposició o del dia en què aquest s'haja d'entendre presumptament desestimat.  
  
València, 25 de novembre de 2021.- El conseller d'Economia Sostenible, Sectors Productius, Comerç i Treball: Rafael Climent González.